Κανναβιδιόλη

Η **κανναβιδιόλη** (αγγλικά: **C**anna**B**i**D**iol - **CBD**) είναι οργανική ένωση και είναι ένα από τα τουλάχιστον 113 συνολικά κανναβινοειδή που έχουν εντοπιστεί στο φυτό της κάνναβης. Πρόκειται για ένα σημαντικό φυτοκανναβινοειδές, που αντιστοιχεί στο 40% του εκχυλίσματος του φυτού και χρησιμοποιείται σε ευρύ φάσμα ιατρικών εφαρμογών. 

Λόγω της φαρμακευτικής της δράσης, η χρήση της κανναβιδιόλης σε καταναλωτικά προϊόντα έχει νομιμοποιηθεί από το 2016 στην Ελλάδα και πλέον αποτελεί νόμιμη διαδικασία στις περισσότερες ανεπτυγμένες χώρες. Στις περισσότερες χώρες που τα προϊόντα κανναβιδιόλης - CBD είναι νόμιμα χρειάζεται να περιέχουν λιγότερο από 0,2% THC - Τετραϋδροκανναβινόλη. 

Παρά την παρουσία της σε ένα από τα φυτά της κάνναβης -το είδος *[[Κάνναβη η ήμερη (Cannabis sativa)]]*- η κανναβιδιόλη δεν αποτελεί ναρκωτική ουσία και δεν προκαλεί εξάρτηση, όντας έτσι κατάλληλη για κατανάλωση από παιδιά, ηλικιωμένους, ακόμα και ζώα.

## Έρευνα

Η κανναβιδιόλη θεωρείται σπασμολυτικό για τα ζώα, όμως, μελέτες σε ανθρώπους δεν έχουν δείξει τέτοια αποτελέσματα. Το 2015 ξεκίνησε μελέτη σε τυχαίους ασθενείς για την αντιμετώπιση επιληπτικών συνδρόμων. Επίσης η CBD είναι νευροπροστατευτική για τα ζώα.

## Κτηνιατρική χρήση
Στα τέλη της δεκαετίας του 2010 ο αριθμός των ερευνητικών προγραμμάτων και των επιστημονικών δημοσιεύσεων που αφορούν την κανναβιδιόλη και άλλα κανναβινοειδή στην κτηνιατρική αυξήθηκε απότομα· ωστόσο, κατά τον Δεκέμβριο 2020 σε καμία από τις κύριες περιοχές δεν είχε καταχωρηθεί κάποιο κτηνιατρικό φάρμακο προερχόμενο από την κάνναβη και πλούσιο σε κανναβινοειδή.

Ωστόσο, στις ΗΠΑ και σε άλλες χώρες υπάρχουν πολλά κτηνιατρικά νουτρικευτικά προϊόντα διαθέσιμα χωρίς ιατρική συνταγή. Η έλλειψη σαφήνειας στους κανόνες που ρυθμίζουν τα κτηνιατρικά διατροφικά συμπληρώματα από κάνναβη επιτρέπει σε προϊόντα αμφιβόλου ποιότητας να κατακλύζουν την αγορά, κάτι που μπορεί να αποτελεί κίνδυνο για την ευημερία των κατοικίδιων ζώων και των ιδιοκτητών τους.

Για να κατανοηθούν καλύτερα τα οφέλη της κανναβιδιόλης (CBD) και των σχετικών ενώσεων για την ποιότητα ζωής των ζώων, εταιρείες που ειδικεύονται σε προϊόντα CBD για ζώα χρηματοδοτούν ερευνητικά προγράμματα.

Προϊόντα που προέρχονται από την κάνναβη, όπως λιχουδιές ή έλαια με CBD, χορηγούνται στα ζώα για να τους εξασφαλίσουν μια πιο άνετη ζωή. Η ικανότητα της CBD να συμβάλλει στη ρύθμιση του ενδοκανναβινοειδούς συστήματος και να μειώνει την απελευθέρωση διεγερτικών νευροδιαβιβαστών μπορεί να οδηγήσει σε ένα οπισθοδρομικό ανασταλτικό σήμα, το οποίο μειώνει τις αντιδράσεις στον χρόνιο πόνο. Μελέτες σε σκύλους με χρόνιο πόνο σχετιζόμενο με οστεοαρθρίτιδα έδειξαν αύξηση του επιπέδου δραστηριότητας στα ζώα που έλαβαν διατροφικά συμπληρώματα πλούσια σε CBD.

Η βιοδιαθεσιμότητα της CBD μετά από από του στόματος χορήγηση διαφέρει σημαντικά μεταξύ των ειδών και σχετίζεται με τη μορφή του προϊόντος και τον χρόνο χορήγησης. Μια 24ωρη κινητική μελέτη σε σκύλους έδειξε ότι γίνεται απορρόφηση του κανναβιδιολικού οξέος (CBDA), και ότι αυτό το μόριο απορροφάται τουλάχιστον δύο φορές καλύτερα από την CBD μετά από από του στόματος χορήγηση.

## Παραπομπές


Κατηγορία:Αντιεπιληπτικά
Κατηγορία:Οργανικές ενώσεις
Κατηγορία:Αντιφλεγμονώδεις παράγοντες
Κατηγορία:Μεροτερπενοειδή